Diari Oficial de la Generalitat Valenciana


Sumari del DOGV 7270, del 09-05-2014 (2014/3950)

Aceptació de la delegació de la recaptació voluntària i executiva de diverses taxes i ingressos de dret públic dels ajuntaments d'Onil i Castell de Castells.
-------------------------------------------------------------------------------------------------------------------------------------------------------------

### Dades del document

Número de DOGV
:   7270

Data del DOGV
:   09-05-2014

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2014/3950


Data del document
:   24-04-2014

Organisme emissor
:   Diputacio d'Alacant. Suma. Gestio Tributària

Tipus de document
:   Anunci

Aceptació de la delegació de la recaptació voluntària i executiva de diverses taxes i ingressos de dret públic dels ajuntaments d'Onil i Castell de Castells. [2014/3950]  
En compliment del que disposa l'article 7 del Reial Decret Legislatiu 2/2004, de 5 de març, pel qual s'aprova el text refós de la Llei reguladora de les Hisendes Locals, es publica l'acceptació, mitjançant un decret de la presidenta de la Diputació Provincial de data 24 d'abril de 2014, de les delegacions concretes efectuades pels plens de l'Ajuntament d'Onil, en la sessió de 21 de febrer de 2014, i de l'Ajuntament de Castell de Castells, en la sessió de 16 de desembre de 2013, amb l'abast, les condicions generals i el contingut establits en l'acord per a la «delegació en la Diputació Provincial d'Alacant de les facultats atribuïdes en matèria de recaptació de tributs i preus públics dels municipis de la província», aprovat en la sessió del Ple provincial de 21 de desembre de 1989 (BOP 46, 24.02.1990, i DOCV 1261, 09.03.1990), en les matèries que a continuació s'assenyalen:  
  
a) Recaptació en període voluntari i executiu dels deutes per rebut i liquidacions d'ingrés directe corresponents als tributs i, si és el cas, preus públics de l'ajuntament següent:  
Onil  
?Taxa per instal·lació en terrenys d'ús públic local de llocs, barraques, casetes de venda, espectacles, atraccions o recreació, indústries dels carrers i ambulants i rodatge cinematogràfic: ocupació dels llocs situats en l'exterior del mercat d'abastos.  
b) Recaptació en període executiu dels deutes per liquidacions d'ingrés directe, així com les autoliquidacions de l'ajuntament següent:  
  
Castell de Castells  
- Tots els tributs i la resta d'ingressos de dret públic.  
  
La delegació realitzada en favor de la Diputació Provincial pel Ple de l'Ajuntament d'Onil entrarà en vigor el dia que es publique en el Butlletí Oficial de la Província d'Alacant i estarà vigent fins al 31 de desembre de 2019, i la delegació realitzada pel municipi de Castell de Castells, entrarà en vigor el dia que es publique en el Butlletí Oficial de la Província d'Alacant i estarà vigent fins al 31 de desembre de 2014, i queden tàcitament prorrogades, per períodes de cinc anys, si cap de les parts manifesta expressament la seua voluntat en contra comunicant-ho a l'altra, amb una antelació no inferior a sis mesos a la seua finalització o a la de qualsevol dels períodes de pròrroga.  
  
  
Alacant, 24 d'abril de 2014.- La presidenta: Luisa Pastor Lillo. La secretària general: Amparo Koninckx Frasquet.